Eve Garnett

Eve Garnett (født 9. januar 1900 i Worcestershire, død 5. april 1991 i Lewes) var en britisk billedkunstner, illustratør og barnebokforfatter, best kjent for sin banebrytende skildring av den engelske arbeiderklassen i Barna fra blindgata (The Family from One End Street, 1937; norsk utgave 1950)  som hun mottok Carnegie Medal in Literature for i carnegiegreenaway.org.uk  Eve Garnett .

 Liv 
Hun hadde middelklassebakgrunn, og tok kunstnerutdannelse først ved Chelsea School of Art og senere, på 1930-tallet, ved Royal Academy.BBC Your paintings Hun stilte ut ved flere kjente gallerier, og ble premiert for sine landskapsmalerierPenguin Authors ; men viet seg etterhvert til illustrasjoner. 

 Bøker 
Bakgrunnen for hennes egne bøker var et oppdrag hun fikk i 1927: hun skulle illustrere Evelyn Sharps bok The London Child, og ble overveldet over leveforholdene for arbeiderklassen. Hennes egen debutbok The Family from One End Street er ment som en respektfull anerkjennelse av verdighet og enkle gleder i arbeiderklassens liv. Boka ble avvist av flere forlag før den endelig ble utgitt, og vant prisen for årets beste britiske barnebok. Boka blir ansett som en av de første skildringene av arbeiderklassens vilkår i engelsk barnelitteraturPeter Hunt. «Retreatism and advance (1914-1945)». I: Children’s Literature, an illustrated history. Edited by Peter Hunt. Oxford University Press, 1995. ISBN 0-19-212320-3. Ettertiden har imidlertid vurdert den ulikt, dels som en viktig realistisk skildring, som varmhjertet og oppriktig og som et gjennombrudd for å synliggjøre arbeiderklassen; men også som paternaliserendePeter Hunt. An Introduction to Children’s Literature. Oxford University Press, 1994. ISBN 0-19-289243-6, og som en idylliserende «proletar-pastorale» om visdommen i det enkle livetChristopher Hopkins. «One End Street? Eve Garnett and Proletarian Pastoral for Childrem, 1937-1962» I: The Journal of children's literature studies; nr 1, 2004.

Garnett utga to oppfølgere Further Adventures of the Family from One End Street (skrevet 1941, utgitt 1956) og Holiday at the Dew Drop Inn (1962). Forfatterskapet forøvrig omfatter In and Out and Roundabout: Stories of a Little Town (1948), Lost and Found: Four Stories (1974) and First Affections (1982) og To Greenland's Icy Mountains (1968) om Hans Egede. Hun skrev også et hørespill om Egede, The Doll's House in the Arctic, og var i det hele tatt interessert i Norge og Norden. Hun besøkte Norge flere ganger.

Barna i blindgata er oversatt til norsk, men oppfølgerne er ikke oversatt. 

 Referanser 

Kategori:Engelske barnebokforfattere
Kategori:Carnegie Medal in Literature
Kategori:Personer fra Worcestershire
Kategori:Fødsler i 1900
Kategori:Dødsfall i 1991